เป็นสิวอักเสบที่จมูกหลายเม็ดค่ะแล้วเราไปบีบมันจนหัวสิวออกไปแล้วแต่มันดันกลายเป็นก้อนเนื้อนูนๆที่จมูกอ่ะค่ะ มีหลายเม็ดมากหันข้างก้เห็นได้ชัดว่าจมูกมีก้อนเนื้อนูนขึ้นมาหลายจุด อยากทราบว่าทำอย่างไงให้จมูกกลับมาเนียนเหมือนเดิมคะ
สวัสดีค่ะ สิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวค่ะการมีรอยนูนจากสิวดังกล่าวมา แสดงว่าสิวน่าจะยังอยู่ในช่วงที่มีการอักเสบหรือติดเชื้ออยู่ แนะนำพบแพทย์ผิวหนังเพื่อทำการรักษาด้วยวิธีดังกล่าวไป หากสิวยุบไปแล้วมักจะไม่ค่อยนูน แต่อาจทิ้งรอยดำไว้ได้บ้าง ซึ่งถ้าไม่ไปแกะเกาจนเกิดรอยแผลเป็น จะค่อยๆจางไปได้เองการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้